‘วรวิทย์’ไม่พลิกโผคว้าผู้จัดการธอส.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — บอร์ดสรรหาผู้จัดการ ธอส.คนใหม่ เคาะคะแนนให้วรวิทย์ เฉือนชัยวัฒน์หวุดหวิด 
แหล่งข่าวจากคณะกรรมการสรรหากรรมการผู้จัดการธนาคารอาคารสงเคราะห์ (ธอส.) เปิดเผยว่า ที่ประชุมซึ่งมีนายฐนนท์ศรณ์ เลิศฤทธิ์ศิริกุล กรรมการ ธอส. และผู้ช่วยรัฐมนตรี พล.ต.สนั่น ขจรประศาสน์ รองนายกรัฐมนตรี เป็นประธาน เห็นชอบให้นายวรวิทย์ ชัยลิมปมนตรี รองผู้อำนวยการธนาคารออมสิน เป็นผู้จัดการ ธอส.คนใหม่ แทนนายขรรค์ ประจวบเหมาะที่จะหมดวาระวันที่ 31 ต.ค. 2553 
ทั้งนี้ คณะกรรมการสรรหาให้คะแนนนายวรวิทย์สูงกว่านายชัยวัฒน์ อุทัยวรรณ์ ประธานเจ้าหน้าที่บริหาร ธนาคารนครหลวงไทย แม้ว่านายวรวิทย์จะถูกมองว่าเป็นผู้ที่มีความใกล้ชิดกับพรรคไทยรักไทยในอดีตก็ตาม 
แหล่งข่าวเปิดเผยว่า ขั้นตอนหลังจากนี้คณะกรรมการจะแจ้งผลการคัดเลือกไปยังนายวรวิทย์ พร้อมต่อรองเรื่องค่าตอบแทน ก่อนจะเสนอให้นายกรณ์ จาติกวณิช รมว.คลัง เห็นชอบ 
สำหรับกรรมการสรรหาที่เหลือ อาทิ นายประสงค์ พูนธเนศ ผู้ตรวจราชการกระทรวงการคลัง นายสาธิต รังคสิริ ผู้อำนวยการสำนักงานเศรษฐกิจการคลัง (สศค.) เป็นต้นนายกุลิศ สมบัติศิริ รองผู้อำนวยการสำนักงานคณะกรรมการนโยบายรัฐวิสาหกิจ (สคร.) และผู้ว่าการการเคหะแห่งชาติ